**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.08.2023, ora 08.00 – 15.08.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.08.2023, ora 07.00**

**RÂURI**

**Debitele au fost în general staționare**, exceptând râurile din bazinele: Buzău, Bistrița, Moldova, Suceava, cursul Siretului şi cursul inferior al Mureşului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele superioare ale râurilor: Timiş, Moravița, Caraș şi mai mici (sub 30% din normalele lunare) pe râurile din bazinele hidrografice: Tur, Nera, Râmnicu Sărat, Bârlad, pe afluenții Prutului, Trotuşului, bazinul superior al Argeșului, pe unii afluenţi ai Moldovei și Bistriței, ai Oltului mijlociu și pe râurile din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn general staționare.**

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 14-15.08.2023 **a fost în creştere, având valoarea de** **6700 m3/s**, peste media multianuală a lunii **august (4300 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi în scădere (6600 m3/s).**

În aval de Porțile de Fier debitele vor fi în creştere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 8 mc/s;

-CA2: 0,5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 14.08.2023, ora 09.00 –15.08.2023, ora 06.00**

**În ţară** valorile termice au continuat să crească în aproape toate regiunile, vremea devenind călduroasă pe arii extinse, dar în special în partea central-sudică, unde izolat s-a atins starea de caniculă, determinând disconfort mai ridicat decât în zilele anterioare. Cerul a fost mai mult senin pe parcursul zilei, apoi în regiunile sudice a devenit variabil, local cu

înnorări și izolat averse slabe în orele serii și din nou spre dimineață. Vântul a fost moderat în sudul țării, cu intensificări temporare mai ales în Dobrogea și bazinul vestic al Mării Negre, în timp ce în rest a suflat în general slab. Temperaturile maxime s-au încadrat între 26 de grade la Sulina și Constanța-dig și 35 de grade la București-Filaret; la ora 6 valorile termice erau cuprinse între 8 grade la Miercurea Ciuc și 25 de grade la Sulina și Constanța-dig. Spre dimineață, în depresiuni izolat s-a format ceață.

**Observaţie:** în intervalul de diagnoză a fost în vigoare 1 mesaj de atenționare cod galben pentru fenomene meteorologice periculoase imediate emis de către SRPV Sibiu.

**La Bucureşti** încălzirea vremii a continuat, astfel că în orele după-amiezii s-a atins starea de caniculă, determinând disconfort termic în creștere față de zilele anterioare; astfel, temperatura maximă a fost de 32 de grade la Afumați, 34 de grade la stația meteo Băneasa și 35 de grade la Filaret. Cerul a fost senin pe parcursul zilei, apoi a devenit variabil, cu înnorări și averse slabe în orele serii și din nou spre dimineață. Vântul a suflat în general moderat, trecător cu rafale în jurul a 35 km/h. La ora 6 se înregistrau 21 de grade la Afumați și Băneasa și 23 de grade la Filaret.

**3. Prognoza meteorologică în intervalul 15.08.2023, ora 09.00–16.08.2023, ora 9.00**

**În ţară** valorile termice vor fi mai scăzute comparativ cu ziua anterioară în Oltenia și sudul Banatului, însă în majoritatea regiunilor vremea se va menține călduroasă. Cerul va avea înnorări temporare și vor fi perioade cu averse ce vor avea și caracter torențial și descărcări electrice în Oltenia, în prima parte a zilei pe arii restrânse și în Muntenia, iar după-amiaza

și seara în Carpații Meridionali și Occidentali și pe spații mai mici în Banat, Crișana și Transilvania. Punctiform cantitățile de apă pot fi mai însemnate. În cursul nopții astfel de manifestări se vor semnala doar izolat. Vântul va sufla moderat, local cu intensificări temporare pe parcursul zilei în regiunile sudice și sud-vestice, cu rafale în general de 45...50 km/h, iar cu precădere în zona costieră a Dobrogei și peste 55...60 km/h, dar de scurtă durată și asociat ploilor. Temperaturile maxime se vor încadra între 26 și 34 de grade, iar cele minime vor fi cuprinse între 9...11 grade în depresiunile Carpaților Orientali (unde vor fi condiții de ceață) și 22...23 de grade pe litoral.

**La Bucureşti** vremea se va menține călduroasă. Cerul va fi variabil, cu înnorări la începutul zilei, dar și spre sfârșitul intervalului, când vor mai fi posibile perioade cu averse și descărcări electrice. Vântul va sufla slab și moderat, cu ușoare intensificări ale vântului pe parcursul zilei, cu rafale de 40...45 km/h. Temperatura maximă se va situa în jurul a 32 de

grade, iar cea minimă va fi de 17...19 grade.

***II. CALITATEA APELOR***

**Pe râurile interioare**

**S.G.A.** **Iași** revine cu informaţii despre poluarea cu ape uzate menajere a râului Nicolina la limita dintre municipiul Iași și comuna Ciurea, semnalată în data de 13.08.2023, la ora 11:57. În urma deplasării pe teren a reprezentanților A.B.A. Prut-Bârlad - S.G.A. Iași au fost depistate descărcări de ape uzate neepurate în cursul de apă Nicolina prin intermediul unor şiroiri rezultate în urma avariei conductei de refulare a apelor uzate Azb.Dn 300 mm - SPAU Lunca Cetăţuii, în zona Hlincea, comuna Ciurea.

Rezultatele analizelor fizico-chimice efectuate în cadrul Laboratorului de Calitate a Apei al A.B.A. Prut-Bârlad Iaşi pe probele de apă prelevate în data de 14.08.2023 sunt următoarele:

|  |  |  |  |  |  |  |  |
| --- | --- | --- | --- | --- | --- | --- | --- |
| Punct recoltare | **Indicatori calitate** | | | | | | |
| **Temp apă** (°C) | **Oxigen dizolvat** (mg/l) | **pH** (unit pH) | **CCO-Cr** (mg/l) | **NH4+**  (mg/l) | **Conductivitate** (mg/l) | **R fix**  (mg/l) |
| 1. c.a. Nicolina – amonte 600 m de sursa de poluare -zona st. pompare Apavital SA | 19 | 4.94 | 8.00 | LOQ | 0.4098 | 1436 | 948.00 |
| 2. zona de şiroire cu descărcare de ape uzate în c.a. Nicolina ; | 21 | - | 7.40 | 437.8 | 102.96 | - | 991.00 |
| 3. c.a. Nicolina – aval 30 m de sursa de poluare -mal drept; | 22 | LOQ | 8.00 | 132.48 | 31.55 | 1415 | 934.000 |
| 4. c.a. Nicolina – aval 150 m de sursa de poluare -zona SELGROS | 19 | LOQ | 8.10 | 72.96 | 24.23 | 1466 | 968.000 |

APAVITAL S.A. Iaşi a oprit funcţionarea staţiei de pompare ape uzate aferente conductei de refulare în vederea intervenţiei pentru remedierea avariilor constatate în cele trei puncte identificate la vizita pe teren.

În continuare rămâne sub supraveghere zona afectată a cursului de apă Nicolina pentru verificarea stopării evacuărilor după efectuarea lucrărilor de reparaţii. După finalizarea lucrărilor operatorul APAVITAL S.A. Iaşi are obligaţia igienizării tuturor zonelor afectate de producerea deversărilor necontrolate.

**Nu a fost semnalată mortalitate piscicolă.**

S.G.A. Iași monitorizează în continuare zona afectată. Se va reveni cu informații.

**Pe Marea Neagră**

**A.B.A. Dobrogea Litoral** informează că în data de 14.08.2023 a fost semnalată prezenţa a doi delfini eșuaţi în stare avansată de descompunere, primul pe plaja din Eforie Nord, iar al doilea pe plaja Modern din Constanţa (jud. Constanţa).

Pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**